title: Milvus migrans
text: O milano negro (Milvus migrans (Boddaert, 1783)) ye un au de presa d'a familia d'as accipitridas, subfamilia d'as milvinas.
  
  Tiene habitos más migradors que no altras especies de milanos (o suyo nombre scientifico significa «milano migrador» en latín) en viachando cada anyada cientos de quilometros d'entre os suyos puestos d'hibernada y os d'estiache. En a Peninsula Iberica ye una especie que nomás i estiva, y no existe garra poblacions residents en tot Europa, anque se i reproduz. En a epoca estival, de marzo a setiembre, ye a especie de milano más numerosa en Aragón, superando en numer a os Milvus milvus que i residen de perén. En hibierno, marchan ta l'Africa subsahariana.
  
  Descripción 
  Ye un au d'entre 47 y 56 cm, a suya coloración ye marrón fusca cheneral con a capeza mas claro y a parte de baixo d'una color mas royo. En volido s'identifican por a color más fusca que la resta de aus de presa, y por a lonchitut d'as alas. A coda remata en recto.
  
  Nombres populars 
  En Cinco Villas ye conoixita como esparvero y abadejo.
  
  Alimentación 
  Ye una au que no goza estar buena cazataire por o que a suya alimentación ye principalment d'animals viellos, con feridas o directament de carnuz, ye un au frequent en os cursos de rios y verteders alimentando-se de peixes muertos y despullas. Tamién ye frequent a suya aparición en lugars poblaus ta aconseguir cazar polletz de gurrions y atros muixons.
  
  Imáchens
  
  Se veiga tamién 
   Milvus milvus.
   Milvinae.
   Esparvero.
   Azor.
   Ciquilín.
   Alica.
  
  Referencias
  
  Vinclos externos 
  
    Información d'o milano negro.
  
  Milvinae
  Aus de presa
  Aus presents en Aragón
  Fauna d'Andorra
  Fauna de Portugal
  Fauna de Cinco Villas